Իսպանիայի «Արարատ» հայկական միության նախաձեռնությամբ Միսլատայի մշակույթի տանը տեղի կունենա հերթական գրքի շնորհանդեսը, որը նվիրված է Հայ գրատպության 500-ամյակին: Հայի, հայկական մշակույթի և ընդհանրապես Հայաստանի վերաբերյալ իսպաներենով հրատարակված գրքերի քանակն աննախադեպ առաջընթաց է ապրում, և այդ ամենը՝ շնորհիվ իսպանահայության հայապահպան նպատակասլաց քաղաքականության: Այս ամենը նպաստում է նաև Հայաստանի զբոսաշրջության զարգացմանը և, որ ամենակարևորն է, իսպանացիների՝ Հայաստանի հանդեպ հետաքրքրության աննախադեպ աճին: